Klasa: 406-01/21-01/13

Urbroj: 251-68-01/1-21-1

SVEUČILIŠTE U ZAGREBU

TEKSTILNO-TEHNOLOŠKI FAKULTET

PRILAZ BARUNA FILIPOVIĆA 28a, 10000 ZAGREB

MB: 3207064, OIB: 43097527965

POZIV ZA DOSTAVU PONUDA

U POSTUPKU JEDNOSTAVNE NABAVE LABORATORIJSKOG UREĐAJA ZA PRANJE U OKVIRU PROJEKTA „PROCJENA OTPUŠTANJA ČESTICA MIKROPLASTIKE IZ SINTETSKIH TEKSTILIJA U PROCESU PRANJA” HRZZ- IP-2020-02-7575

EVIDENCIJSKI BROJ NABAVE: JN 117/2021

Zagreb, veljača 2021.

**1. Podaci o Naručitelju i osobi zaduženoj za komunikaciju s ponuditeljima**

Sveučilište u Zagrebu Tekstilno-tehnološki fakultet pokreće postupak nabave LABORATORIJSKI UREĐAJ ZA PRANJE, EVIDENCIJSKI BROJ NABAVE: JN 117/2021.

Na temelju članka 15., a u svezi s člankom 12. Zakona o javnoj nabavi (NN 120/16) Naručitelj nije obvezan provesti jedan od postupaka propisan Zakonom o javnoj nabavi (NN 120/16) s obzirom da je procijenjena vrijednost nabave robe manja od 200.000,00 kuna. Ovim putem pozivamo gospodarske subjekte na dostavu ponuda sukladno definiranim uvjetima ovog Poziva.

Naručitelj: Sveučilište u Zagrebu Tekstilno-tehnološki fakultet (u daljnjem tekstu: TTF)

Adresa: Prilaz baruna Filipovića 28a, 10000 Zagreb

MB: 3207064

OIB: 43097527965

Tel.: 01/3712-500

Fax: 01/3712-599

Internetska adresa: http://www.ttf.unizg.hr

Kontakt osoba: izv.prof.dr.sc. Sanja Ercegović Ražić, tel.: 01/3712 523

E-mail: ttf-nabava@ttf.hr

Komunikacija i svaka druga razmjena informacija između Naručitelja i gospodarskih subjekata **obavlja se elektroničkom poštom.** Naručitelj se obvezuje odgovoriti na zahtjeve za pojašnjenjem i dodatnim informacijama vezanim uz dokumentaciju o nabavi isključivo na zahtjev dostavljen elektroničkom poštom.

**2. Vrsta postupka jednostavne nabave:**

Prema odredbama članka 12. Stavak 1. Zakona o javnoj nabavi (NN 120/16) Naručitelj za nabavu robe procijenjene vrijednosti do 200.000,00 kuna nije obavezan provoditi postupke javne nabave propisane navedenim Zakonom. Sukladno navedenom Naručitelj u predmetnoj nabavi ne primjenjuje zakonske odredbe vezane za provođenje postupaka javne nabave već nabavu provodi sukladno Internom aktu Fakulteta.

**3. Procijenjena vrijednost nabave**

Procijenjena vrijednost nabave je: 118.400,00 kuna bez PDV-a.

**4. Vrsta ugovora**

Provodi se postupak jednostavne nabave sa svrhom sklapanja ugovora s odabranim Ponuditeljem koji udovoljava uvjetima navedenim u Pozivu.

**5. Opis predmeta nabave**

Nabava laboratorijskog uređaja za pranje, sukladno troškovniku.

**7. Rok početka i završetka izvršenja ugovora:** Početak izvršenja ugovora je odmah po potpisu Ugovora. Završetak izvršenja Ugovora je 3 mjeseca od potpisa Ugovora.

**8. Uvjeti i dokazi sposobnosti:**

Ponuditelj mora dokazati pravnu, poslovnu i stručnu sposobnost, te nepostojanje okolnosti koje dovode do njegova isključenja i to:

**8.1. Pravna i poslovna sposobnost**

Izvod o upisu u sudski, obrtni, strukovni ili drugi odgovarajući registar države sjedišta gospodarskog subjekta.

Dokaz ne smije biti stariji od tri (3) mjeseca, računajući do objave ovog Poziva za dostavu ponuda, a dostavlja se u izvorniku ili neovjerenoj preslici. Ponuditelj sa sjedištem u Republici Hrvatskoj dostavlja izvod iz sudskog, obrtnog ili drugog odgovarajućeg registra.

**8.2. Stručna sposobnost**:

Ponuditelj mora dokazati da ima iskustvo i tehničke resurse potrebne za izvršenje ugovora. Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave, a Ponuditelj mora dokazati da je u godini u kojoj je započeo postupak nabave i tijekom tri godine koje prethode toj godini izvršio radove iste ili slične predmetu nabave u iznosu od 118.400,00 HRK bez PDV-a.

Za potrebe utvrđivanja okolnosti iz ove točke, Ponuditelj je dužan uz ponudu dostaviti:

A. Popis ugovora i ugovore kojima se dokazuje da je Ponuditelj u godini u kojoj je započeo postupak nabave i tijekom tri godine koje prethode toj godini izvršio radove iste ili slične predmetu nabave u iznosu od 118.400,00 HRK bez PDV-a.

Sve tražene dokumente Ponuditelj može dostaviti u neovjerenoj preslici ili neovjerenom ispisu elektroničke isprave.

**9. Razlozi za isključenje**

Naručitelj će isključiti Ponuditelja iz postupka nabave ako utvrdi da nije ispunio obveze plaćanja dospjelih poreznih obveza i obveza za mirovinsko i zdravstveno osiguranje osim ako je gospodarskom subjektu, sukladno posebnim propisima, odobrena odgoda plaćanja navedenih obveza.

Za potrebe utvrđivanja okolnosti iz ove točke, Ponuditelj je dužan uz ponudu dostaviti:

Potvrdu Porezne uprave o stanju duga ili važeći jednakovrijedni dokument nadležnog tijela države sjedišta gospodarskog subjekta.

Ako se u državi sjedišta gospodarskog subjekta ne izdaje navedeni dokument, on može biti zamijenjen izjavom pod prisegom ili odgovarajućom izjavom osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta.

Dokaz ne smije biti stariji od 30 (trideset) dana računajući do objave ovog Poziva za dostavu ponude.

**10. Podaci o ponudi**

**10.1. Sadržaj i način izrade ponude**

Ponuda sadrži:

1. Popunjen i potpisan ponudbeni list (Prilog 1)

2. Dokaze o utvrđivanju nepostojanja osnova za isključenje (sukladno točki 8.1. Poziva)

3. Jamstvo za ozbiljnost ponude

4. Popunjen Troškovnik (Prilog 2)

5. Popunjene Tehničke specifikacije (Prilog 3)

6. Dokaze o stručnoj sposobnosti (sukladno točki 8.2. Poziva)

**Ponudbeni list sadrži:**

1. podatke o naručitelju (naziv ili tvrtka, sjedište, OIB)

2. podatke o ponuditelju (naziv ili tvrtka, sjedište, OIB ili nacionalni identifikacijski broj, broj računa, IBAN, BIC i banku, navod o tome je li ponuditelj u sustavu poreza na dodanu vrijednost, poštansku adresu, adresa elektroničke pošte, kontakt osoba ponuditelja, broj telefona i telefaksa)

3. predmet nabave

4. podatke o podugovarateljima i podatke o dijelu ugovora, ako se dio ugovora o nabavi daje u podugovor

5. cijenu ponude bez poreza na dodanu vrijednost

6. iznos poreza na dodanu vrijednost

7. cijenu ponude s porezom na dodanu vrijednost

8. rok valjanosti ponude

9. jamstveni rok

10. mjesto i datum.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

**Način izrade ponude**

Ponuda se izrađuje na hrvatskom jeziku i latiničnom pismu u elektroničkom obliku osim dijelova koji se dostavljaju odvojeno sredstvima koja nisu elektronička, a cijena ponude izražava se u HRK (hrvatske kune). Ponuda se izrađuje na način da čini cjelinu.

**Način izrade dijelova ponude koji se dostavljaju sredstvima komunikacije koja nisu elektronička:**

Dio ponude koji se dostavlja sredstvima komunikacije koja nisu elektronička izrađuju se na način da čini cjelinu. Dio ponude koji se dostavlja sredstvima komunikacije koja nisu elektronička, uvezuje se na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u ponudi kao dio ponude. Stranice ponude se označavaju brojem na način da je vidljiv redni broj stranice i ukupan broj stranica ponude. Ako je ponuda izrađena od više dijelova, stranice se označavaju na način da svaki slijedeći dio ponude započinje rednim brojem koji se nastavlja na redni broj stranice kojim završava prethodni dio. Ako je dio ponude dokument koji je izvorno numeriran, ponuditelj ne mora taj dio ponude ponovno numerirati.

**11. Način dostave ponude (elektroničkim sredstvima komunikacije te sredstvima komunikacije koja nisu elektronička)**

Ponuda se dostavlja na elektroničku adresu: [ttf-nabava@ttf.hr](mailto:ttf-nabava@ttf.hr).

Ako ponuditelj uz elektroničku ponudu, u papirnatom obliku dostavlja dokumente koji se ne mogu dostaviti u elektroničkom obliku, onda ih ponuditelj dostavlja u zatvorenoj omotnici na kojoj je obvezan naznačiti na koji postupak nabave i na koju ponudu se odvojeni dokumenti odnose. Takva omotnica obvezno mora sadržavati sve podatke o predmetu nabave, s dodatkom „*Dio/dijelovi ponude koji se dostavlja/ju odvojeno*“.

Zatvorenu omotnicu s dijelom ponude ponuditelj šalje poštom na adresu Naručitelja:

**SVEUČILIŠTE U ZAGREBU**

**TEKSTILNO -TEHNOLOŠKI FAKULTET**

**Prilaz baruna Filipovića 28a**

**10000 Zagreb**

**Ev. br. nabave: JN 117/2021**

**Predmet nabave:**

**„Laboratorijski uređaj za pranje“**

**„DIO/DIJELOVI PONUDE KOJI SE DOSTAVLJA/JU ODVOJENO“**

**„NE OTVARAJ“**

**ili predaje neposredno u pisarnicu na istoj adresi**.

* Na omotnici mora biti naznačeno:
* naziv i adresa Naručitelja,
* naziv i adresa ponuditelja/zajednice ponuditelja,
* evidencijski broj nabave,
* naziv predmeta nabave,
* naznaka „dio/dijelovi ponude koji se dostavlja/ju odvojeno“,
* naznaka „ne otvaraj“.

Ponuditelj dio ponude koji se dostavlja odvojeno mora dostaviti Naručitelju na navedenu adresu, do krajnjeg roka za dostavu ponuda. U slučaju dostave dijela ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem elektroničke pošte uz uvjet da je dio ponude koji se dostavlja odvojeno pristigao u roku za dostavu ponuda.

**Izmjena ponude i odustajanje od ponude**

Ponuditelj može do isteka roka za dostavu ponuda mijenjati svoju ponudu ili od nje odustati. Ponuditelj je obvezan izmjenu ili odustanak od ponude dostaviti na isti način kao i osnovnu ponudu s naznakom da se radi o izmjeni ili odustanku.

**12. Cijena i valuta ponude**

Cijene za predmet nabave trebaju biti izražene u kunama bez PDV-a. U cijenu ponude moraju biti uračunati svi troškovi i popusti, ukoliko ih Ponuditelj daje. Tako iskazana cijena ne može se povećavati.

Iznos PDV-a te iznos ponude s PDV-om iskazuje se zasebno.

**13. Kriterij za odabir ponude i relativni ponder kriterija ili, ako je primjenjivo, kriteriji po redoslijedu od najvažnijeg do najmanje važnog**

Kriterij za odabir ponude je ekonomski najpovoljnija ponuda. Rok valjanosti ponude je minimalno 30 dana od dana isteka roka za dostavu ponuda.

Daje se obrazloženje za primjenu relativnog značaja koji se pridaje svakom pojedinom kriteriju kako slijedi u nastavku.

|  |  |  |  |
| --- | --- | --- | --- |
| **Kriterij** | **Relativni značaj** | | **Maksimalan broj bodova po svakom od kriterija** |
| 1. Cijena ponude (C) | 70 | | 70 |
| 2. Dodatne funkcije (D) | 30 | | 30 |
| **Maksimalan broj bodova** | | **100** | |

**A. Opis kriterija i način utvrđivanja bodovne vrijednosti:**

**1. Cijena ponude (C)**

Naručitelj kao prvi kriterij određuje cijenu ponude.

Maksimalni broj bodova koji Ponuditelj može dobiti prema ovom kriteriju je 70. Onaj Ponuditelj koji dostavi ponudu s najnižom cijenom dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:

**Broj bodova = Najniža ponuđena cijena s PDV-om/ cijena ponude s PDV-om\* 70**

**2. Dodatne funkcije (D)**

Naručitelj kao drugi kriterij određuje dodatne funkcije. Maksimalan broj bodova koji ponuditelj može dobiti prema ovom kriteriju je 30.

|  |  |
| --- | --- |
| **Dodatne funkcije** | **Bodovi** |
| Bez dodatnih funkcija | 0 |
| Potpuna *touch screen* kontrola u boji | 10 |
| Daljinsko upravljanje (android ili *smart phone*) | 20 |

**B. Način izračuna ekonomski najpovoljnije ponude**

**Ukupna ocjena (UO) = C+D**

Gdje je:

C – Broj bodova ponude za cijenu ponude, nakon provedenog bodovanja

D – Broj bodova ponude za dodatne funkcije

**Ekonomski najpovoljnija ponuda je ponuda koja ostvari najveći broj bodova.**

**Napomena:**

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Dokumenti za utvrđivanje kriterija ekonomski najpovoljnije ponude:

Podatak o cijeni upisuje se u Prilog 1 - Ponudbeni list i Prilog 2 – Troškovnik.

Podaci o dodatnim funkcijama upisuju se u Prilog 3: Tehničke specifikacije.

**Ukoliko u prilogu 3: Tehničke specifikacije podatak o dodatnim funkcijama nije upisan smatrat će se da ponuditelj NE nudi dodatne funkcije te će za navedeni kriterij ostvariti 0 bodova.**

**14. JAMSTVO ZA OZBILJNOST PONUDE**

Ponuditelj je obvezan u ponudi dostaviti jamstvo za ozbiljnost ponude u iznosu od 3.500,00 HRK u jednom od niže navedenih oblika:

- u obliku bankarske garancije „bez prigovora“, plative „na prvi poziv“ i „bezuvjetno“

- u obliku solemnizirane bjanko zadužnice

- u obliku zadužnice

- u obliku novčanog pologa

Trajanje jamstva za ozbiljnost ponude mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude.

Naručitelj će naplatiti jamstvo za ozbiljnost ponude ukoliko ponuditelj:

- odustane od svoje ponude u roku njezine valjanosti,

- ne prihvati ispravak računske greške,

- odbije potpisati ugovor o nabavi.

Za naplatu jamstva za ozbiljnost ponude dovoljno je da se u odnosu na ponuditelja ostvari jedan (bilo koji) od prethodno navedenih uvjeta.

**Jamstvo za ozbiljnost ponude dostavlja se u izvorniku zajedno sa ponudom ili kao odvojeni dio ponude.**

Umjesto traženog jamstva ponuditelj može uplatiti novčani polog u traženom iznosu na poslovni račun:

IBAN: HR4223600001101271363 MODEL: HR00 -OIB PONUDITELJA, s opisom plaćanja: Jamstvo za ozbiljnost ponude za nabavu laboratorijskog uređaja za pranje.

Ukoliko ponuditelj kao jamstvo za ozbiljnost ponude uplati novčani polog, dužan je u sklopu svoje ponude dostaviti dokaz o plaćanju na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja.

Ako tijekom postupka nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjernom roku ne kraćem od 5 dana.

Naručitelj je obvezan vratiti ponuditeljima jamstvo za ozbiljnost ponude u roku od 10 (deset) dana od dana potpisivanja ugovora o nabavi (ili u dužem roku ako će to biti nužno potrebno/primjenjivo), a presliku jamstva obvezan je pohraniti.

**15. JAMSTVO ZA UREDNO ISPUNJENJE UGOVORA**

Odabrani ponuditelj je obvezan dostaviti jamstvo za uredno ispunjenje ugovora najkasnije u roku od 10 dana od dana potpisa ugovora u iznosu od 3% od vrijednosti ugovora bez poreza na dodanu vrijednost u jednom od niže navedenih oblika:

- u obliku bankarske garancije „bez prigovora“, plative „na prvi poziv“ i „bezuvjetno“

- u obliku solemnizirane bjanko zadužnice

- u obliku zadužnice

- u obliku novčanog pologa

Trajanje jamstva za uredno ispunjenje ugovora mora biti najmanje do izvršenja ugovorne obveze, a gospodarski subjekt može dostaviti jamstvo koje je duže od roka ispunjenja ugovora.

Naručitelj će naplatiti jamstvo za uredno ispunjenje ugovora ukoliko izabrani ponuditelj:

- ne izvršava ugovorne obveze,

- za slučaj povrede ugovornih obveza

Za naplatu jamstva za uredno ispunjenje ugovora dovoljno je da se u odnosu na izabranog ponuditelja ostvari jedan (bilo koji) od prethodno navedenih uvjeta.

**Jamstvo za ispunjenje ugovora dostavlja se u izvorniku najkasnije u roku od 10 dana od dana potpisa ugovora**.

Umjesto traženog jamstva ponuditelj može uplatiti novčani polog u traženom iznosu na poslovni račun:

IBAN: HR4223600001101271363 MODEL: HR00 -OIB PONUDITELJA, s opisom plaćanja: Jamstvo za uredno ispunjenje ugovora za nabavu Laboratorijskog uređaja za pranje.

Ukoliko ponuditelj kao jamstvo za uredno ispunjenje ugovora uplati novčani polog, dužan je dostaviti dokaz o plaćanju na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Na temelju dostavljenog dokaza o plaćanju pologa, Naručitelj provjerava izvršenje uplate na računu naručitelja.

Naručitelj je obvezan vratiti ponuditeljima jamstvo za ispunjenje ugovora u roku od 10 (deset) dana od dana izvršenja ugovora o nabavi, odnosno potpisa zapisnika o konačnoj primopredaji uređaja (ili u dužem roku ako će to biti nužno potrebno/primjenjivo), a presliku jamstva obvezan je pohraniti.

Pod konačnom primopredajom uređaja smatra se: izvršenje svih obveza navedenih u Tehničkim specifikacijama i uvjetima provedenog nadmetanja, što posebice obuhvaća: instalaciju instrumenata te edukaciju osoblja Naručitelja.

Jamstvo proizvođača opreme počinje teći nakon instalacije uređaja i edukacije osoblja. Dan potpisivanja Zapisnika o konačnoj primopredaji uređaja smatrat će se dan stupanja na snagu jamstvenog roka. Isporučitelj je dužan prilikom primopredaje predati Naručitelju (osim ako nije ranije dostavljeno) i:

- jamstvene listove,

- komplet tehničke dokumentacije na hrvatskom jeziku i/ili engleskom jeziku,

- popis ovlaštenih servisera.

**16. JAMSTVO ZA OTKLANJANJE NEDOSTATAKA U JAMSTVENOM ROKU**

Odabrani ponuditelj je obvezan dostaviti jamstvo za otklanjanje nedostataka u jamstvenom roku u iznosu od 3% od vrijednosti ugovora bez poreza na dodanu vrijednost u jednom od niže navedenih oblika:

- u obliku bankarske garancije „bez prigovora“, plative „na prvi poziv“ i „bezuvjetno“

- u obliku solemnizirane bjanko zadužnice

- u obliku zadužnice

- u obliku novčanog pologa

Trajanje jamstva za otklanjanje nedostataka u jamstvenom roku mora biti najmanje do isteka garancijskog roka, a gospodarski subjekt može dostaviti jamstvo koje je duže od garancijskog roka.

Naručitelj će naplatiti jamstvo za otklanjanje nedostataka u jamstvenom roku ukoliko ponuditelj:

- u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

**Jamstvo za otklanjanje nedostataka dostavlja se u izvorniku po izvršenju ugovora, odnosno prije isplate po računu.**

Umjesto traženog jamstva ponuditelj može uplatiti novčani polog u traženom iznosu na poslovni račun:

IBAN: HR4223600001101271363 MODEL: HR00 -OIB PONUDITELJA, s opisom plaćanja: Jamstvo za uklanjanje nedostataka u jamstvenom roku za nabavu Laboratorijskog uređaja za pranje.

Ukoliko odabrani ponuditelj kao jamstvo za ozbiljnost ponude uplati novčani polog, dužan je u sklopu svoje ponude dostaviti dokaz o plaćanju na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja.

Naručitelj je obvezan vratiti odabranom ponuditelju jamstvo za otklanjanje nedostataka u jamstvenom u roku od 10 (deset) dana od dana isteka jamstvenog roka (ili u dužem roku ako će to biti nužno potrebno/primjenjivo), a presliku jamstva obvezan je pohraniti.

**17. Datum i vrijeme dostave i otvaranja ponuda**

**Rok za dostavu ponuda je 19.2.2021. do 12:00 sati.**

Pravodobno dostavljena ponuda upisuje se u Upisnik o zaprimanju ponuda.

Otvaranje ponuda započinje odmah po isteku roka za dostavu ponuda u prostorijama Naručitelja na adresi Sveučilište u Zagrebu Tekstilno-tehnološki fakultet, Prilaz baruna Filipovića 28a, 10000 Zagreb, soba broj: AM-04.

Otvaranje ponuda nije javno.

Ponude pristigle izvan roka vratit će se ponuditelju neotvorene.

**18. Donošenje Odluke o odabiru i obavijest ponuditeljima**

Naručitelj će odluku donijeti na osnovi rezultata te pregleda i ocjene ponuda. Rok za donošenje Odluke o odabiru najpovoljnije ponude ili Odluke o poništenju postupka nabave iznosi 30 dana od isteka roka za dostavu ponuda, a Odluku će Naručitelj dostaviti ponuditeljima na dokaziv način putem elektroničke pošte ili preporučeno poštom s dostavnicom.

**19. Rok, način i uvjeti plaćanja**

Plaćanje će se vršiti u skladu s Ugovorom i propisanim postupkom financijskog poslovanja korisnika Državnog proračuna, a u roku od 15 dana po primitku računa od strane Ponuditelja.

**20. Bitni uvjeti za izvršenje ugovora o nabavi**

Odabrani Ponuditelj je u obvezi izvršavati predmet nabave sukladno rokovima određenima od strane Naručitelja te kvaliteti i uvjetima Poziva za dostavu ponuda. Oblik ugovora je pisan, potpisan i ovjeren pečatom odgovornih osoba ugovornih strana. Rok izvršenja predmeta nabave je sukladan Pozivu za dostavu ponuda.

Cijena predmeta nabave je sukladna odabranoj ponudi ponuditelja. Cijene nije moguće mijenjati. Rok, način i uvjeti plaćanja su sukladni Pozivu na dostavu ponuda.

**21. Posebne odredbe - Pouka o pravnom lijeku**

Sukladno članku 12. stavku 1., a u svezi s člankom Zakona o javnoj nabavi (NN 120/2016) Naručitelj za nabavu robe procijenjene vrijednosti do 200.000,00 kuna nije obavezan provoditi postupke javne nabave propisane Zakonom. Uzimajući u obzir navedeno, Ponuditelji nemaju mogućnost žalbe u ovom postupku jednostavne nabave.

**Prilog 1.**

SVEUČILIŠTE U ZAGREBU

TEKSTILNO-TEHNOLOŠKI FAKULTET

PRILAZ BARUNA FILIPOVIĆA 28a

10000 ZAGREB

PONUDBENI LIST - ispuniti sve stavke obrasca

POZIV ZA DOSTAVU PONUDA

U POSTUPKU JEDNOSTAVNE NABAVE LABORATORIJSKOG UREĐAJA ZA PRANJE

EVIDENCIJSKI BROJ NABAVE: JN117/2021

|  |  |  |
| --- | --- | --- |
| 1. | Naziv i sjedište naručitelja, OIB: | **SVEUČILIŠTE U ZAGREBU TEKSTILNO-TEHNOLOŠKI FAKULTET, PRILAZ BARUNA FILIPOVIĆA 28a**  **10000 ZAGREB**  **OIB: 43097527965** |
| 2. | **Podaci o ponuditelju:** |  |
| 2.1. | Naziv ponuditelja: |  |
| 2.2. | Sjedište ponuditelja : |  |
| 2.3. | Adresa ponuditelja: |  |
| 2.4. | OIB/Personal Identification Number (ili VAT - nacionalni identifikacijski broj prema zemlji sjedišta gospodarskog subjekta, ako je primjenjivo) |  |
| 2.5. | Broj računa, IBAN, BIC (SWIFT) i banka /Account number and bank |  |
| 2.6. | Adresa za dostavu pošte: |  |
| 2.7. | E-mail adresa: |  |
| 2.8. | Kontakt osoba ponuditelja: |  |
| 2.9. | Broj telefona: |  |
| 2.10. | Broj telefaksa: |  |
| 3. | Predmet nabave: |  |
| 4. | Ako se dio ugovora o nabavi daje u podugovor potrebno je navesti podugovaratelja s podacima o dijelu ugovora o nabavi koji se daje u podugovor. Ukoliko nema podugovaratelja potrebno je navesti: Podizvoditelji nisu predviđeni. |  |
| 5. | Cijena ponude bez poreza na dodanu vrijednost – brojkama: |  |
| 6. | Iznos poreza na dodanu vrijednost – brojkama: |  |
| 7. | Cijena ponude s porezom na dodanu vrijednost - brojkama |  |
| 8. | Rok valjanosti ponude**: Minimalno 30 dana od dana otvaranja ponuda** |  |
| 9. | Jamstveni rok: |  |
| 10. | Rok isporuke **(maksimalno 3 mjeseca od dana potpisivanja Ugovora)**: |  |
| 11. | Mjesto i datum: |  |

**12. Uz ponudu dostavljamo popis svih sastavnih dijelova i priloga ponude (Sadržaj ponude) uvezanih slijedećim redoslijedom:**

**Ponuditelj:**

**Prilog 2.**

**TROŠKOVNIK – laboratorijski uređaj za pranje, EVIDENCIJSKI BROJ NABAVE: JN 117/2021**

|  |  |  |  |  |  |  |  |
| --- | --- | --- | --- | --- | --- | --- | --- |
| **R.br.** | **Stavka troška** | **J.mj.** | **Kol.** | **Jedinična cijena bez PDV-a** | **Jedinična cijena s PDV-om** | **Ukupna cijena bez PDV-a** | **Ukupna cijena s PDV-om** |
| 1. | Laboratorijski uređaj za pranje | kom | 1 |  |  |  |  |
|  |  | **UKUPNO** | |  |  |  |  |

**Prilog 3.**

**Tehničke specifikacije – Laboratorijski uređaj za pranje, EVIDENCIJSKI BROJ NABAVE: JN 117/2021**

**Tehničke specifikacije LABORATORIJSKOG UREĐAJA ZA PRANJE / Technical specifications of Laboratory washing device**

|  |  |
| --- | --- |
| **Upisati naziv proizvođača i model uređaja/ Insert the Name of producer and model of device:** | |
| **Stavka/ Item** | **Tražene specifikacije/ Required specifications** |
| **1.** | **Općenite specifikacije Laboratorijskog uređaja za pranje/ General specifications of Laboratory washing device** |
| **1.1** | Ispunjava zahtjeve ispitivanja postojanosti na pranje i kemijsko čišćenje tekstila prema normama ISO, BSI, AATCC ili jednakovrijedno/ Fulfill requirements of wash and dry cleaning fastness according to ISO, BSI, AATCC or equivalent |
| **1.2** | Maksimalna temperatura: 95 °C/ Max. temperature: 95 °C |
| **1.3** | Temperaturni gradijent: minimalno 1.5 °C/min/ Temperature gradient: min. 1.5 °C/min |
| **1.4** | Brzina okretanja: 40 ± 2 min-1/ Rotation speed: 40 ± 2 min-1 |
| **1.5** | Kontrola temperature i vremena/ Temperature and time control |
| **1.6** | Standardni test protokoli/ Standard tests protocol |
| **1.7** | Mogućnost programiranja i pohrane/ Programming and save options |
| **1.8** | Ugrađen timer/ Built-in timer |
| **1.9** | Sigurnost u radu kod otvaranja (zaustavljanje rotora)/ Safety during handling (stopping the rotor) |
| **1.10** | Ležište za olakšano ulaganje i vađenje kiveta/ Tray for putting and taking out of containers |
| **1.11** | Rotor za kivete/ Rotor for containers |
| **1.12** | Držač kiveta/ Containers holder |
| **1.13** | Mehanizam za zatvaranje i otpuštanje/ Clamp/release mechanism |
| **2.** | **Dodatna oprema/ Aditional equipment** |
| **2.1** | Kivete od Inoxa sa sigurnosnim brtvama, volumen 550 ml/ Stainless steel containers with safety sales, volume 550 ml – 12 kom / 12 pcs |
| **2.2** | Kivete od Inoxa sa sigurnosnim brtvama, volumen 1200 ml/ Stainless steel containers with safety sales, volume 1200 ml – 12 kom / 12 pcs |
| **2.3** | Kuglice za pranje od inoksa/ Stainless steel washing balls – 100 kom/ 100 pcs |
| **3.** | **Dodatne funkcije/ Additional features** |
| **3.1.** | potpuna touch screen kontrola u boji / complete colour touch screen  **Upisati DA ili NE / Insert YES or NO:** |
| **3.2.** | Daljinsko upravljanje (android ili smart phone)/ Remote access (android ili smart phone)  **Upisati DA ili NE / Insert YES or NO:** |

**Prilog 4.**

**Prijedlog Ugovora – Laboratorijski uređaj za pranje, EVIDENCIJSKI BROJ NABAVE: JN 117/2021**

**SVEUČILIŠTE U ZAGREBU TEKSTILNO-TEHNOLOŠKI FAKULTET**, Prilaz baruna Filipovića 28a, 10000 Zagreb, OIB: 43097527965, kojeg zastupa obnašateljica dužnosti dekanice izv.prof.dr.sc. Anica Hursa Šajatović (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Isporučitelj)

zaključili su dana \_\_\_\_\_\_\_\_\_\_\_\_\_2021. godine

**U G O V O R**

**ZA NABAVU**

**Laboratorijski uređaj za pranje**

(Broj iz plana nabave: JN 117/2021)

**PREDMET UGOVORA**

**Članak 1.**

(St.1.) Naručitelj povjerava, a Isporučitelj se obvezuje isporučiti Laboratorijski uređaj za pranje (upisuje se prema dokumentaciji o nabavi i odabranoj ponudi)

(St.2.) Ponuda Isporučitelja oznake \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sa troškovnikom od \_\_\_\_\_\_\_\_\_\_\_\_\_\_\_\_\_\_\_\_\_\_ godine i ostalim uvjetima isporuke, odabrana je kao najpovoljnija ponuda po provedenom postupku nabave, sukladno Pozivu na dostavu ponuda objavljenom na internetskim stranicama Naručitelja dana \_\_\_\_\_\_\_\_\_\_\_\_ godine, evidencijski broj nabave iz Plana nabave Naručitelja: JN 117/2021.

(St.3.) Kao sastavni dio ovog Ugovora prilažu se:

* Ponudbeni list i troškovnik iz usvojene ponude Isporučitelja
* Tehničke specifikacije iz Poziva – Prilog 3 (ispunjene od strane Isporučitelja)
* Ostala tehnička dokumentacija uređaja iz ponude Isporučitelja ako je primjenjivo
* Upute za rukovanje opremom
* Ostalo, ako je primjenjivo.

**VRIJEDNOST PREDMETA UGOVORA**

**Članak 2.**

(St.1.) Ugovorna vrijednost po izvršenju svih obaveza po ovom Ugovoru, franco sjedište Naručitelja (Savska cesta 16/9, 10 000 Zagreb) iznosi:

**Iznos bez PDV-a: \_\_\_\_\_\_\_\_\_\_\_\_ kuna**

**PDV (25%): \_\_\_\_\_\_\_\_\_\_ kuna**

**Iznos s PDV-om: \_\_\_\_\_\_\_\_\_\_ kuna**

(St.2.) Ovako utvrđeni iznos čini ukupno ugovorenu cijenu iz ovog Ugovora. Cijena je nepromjenjiva.

**NAČIN PLAĆANJA**

**Članak 3.**

(St.1) Plaćanje se vrši putem računa koje Isporučitelj dostavlja Naručitelju, temeljem ovog Ugovora, najkasnije u roku od 15 dana po primitku računa i odobrenju od strane Naručitelja, na temelju Zakona o financijskom poslovanju i predstečajnoj nagodbi (NN 108/12, 144/12, 81/13, 71/15,078/15) odnosno u najkraćem roku u skladu s proračunskim načinom plaćanja, na račun Isporučitelja.

(St.2.) Naručitelj će plaćanje iz prethodnog stavka ovog članka izvršiti uplatom na račun Isporučitelja: IBAN \_\_\_\_\_\_\_\_\_\_\_\_\_\_\_\_\_\_\_\_

(St.3.) Preduvjet plaćanju računa je od obje strane ovjereni Zapisnik o konačnoj primopredaji iz čl.4. ovog Ugovora.

**ROK ISPORUKE, INSTALIRANJA I STAVLJANJA U FUNKCIJU**

**Članak 4.**

(St.1.) Rok isporuke i izvršenje svih ugovornih obveza je 3 mjeseca od potpisa ovog Ugovora.

(St.2.) Isporučitelj je dužan isporučiti ugovoreni uređaj prema zahtjevima Naručitelja, važećim standardima, normativima, zakonima i tehničkim propisima Republike Hrvatske.

(St.4.) Naručitelj i Isporučitelj se obvezuju da će prilikom isporuke uređaja potpisati Zapisnik o isporuci.

(St.5.) Pod izvršenjem svih ugovornih obveza podrazumijeva se:

- instalacija i puštanje u rad opreme

- edukacija zaposlenika Naručitelja u prostorijama Naručitelja po instalaciji i puštanju u rad opreme

- predaja dokumentacije (tehnička dokumentacija opreme, upute za rukovanje opremom i dr.)

(St.6.) O izvršenju svih ugovornih obveza ugovorne strane će sastaviti i potpisati Zapisnik o konačnoj primopredaji.

**Članak 5.**

(St.1.) Isporučitelj ima pravo na produženje roka iz čl.4.st.1. ovog Ugovora u slučaju više sile (izvanredni vanjski događaji nastali nakon sklapanja ugovora a prije dospjelosti obveze, koji se u vrijeme sklapanja ugovora nisu mogli predvidjeti, niti ih je ugovorna strana mogla spriječiti, izbjeći ili otkloniti te za koje nije odgovorna ni jedna ni druga strana, npr. ratno stanje, štrajk, elementarne nepogode i sl.) te u slučaju kada produženje roka zatraži Naručitelj iz objektivnih razloga (npr. potreba organizacije smještaja uređaja i sl.).

(St.2.) Isporučitelj je u obvezi zahtjev za produženje roka podnijeti Naručitelju u pisanom obliku najkasnije u roku od 8 dana od dana prestanka događaja zbog kojeg je bio spriječen izvršiti ugovorene obveze puštanja uređaja u funkciju. Naručitelj je obvezan obavijestiti Isporučitelja u slučaju kada je produženje roka inicirano iz razloga koji su na njegovoj strani. Produženje roka za po ovom Ugovoru dat će se u pisanom obliku Aneksom ovom Ugovoru.

(St.3.) Isporučitelj i Naručitelj su suglasni da, ukoliko uređaj neće biti pušten u funkciju odmah po isporuci, odnosno ako nastupe okolnosti iz prethodnih stavaka, dan stupanja na snagu jamstvenog roka smatrat će se dan puštanja uređaja u punu funkciju, odnosno dan potpisivanja Zapisnika o konačnoj primopredaji.

**TESTIRANJE UREĐAJA I PRIMOPREDAJA**

**Članak 6.**

(St.1.) Pod konačnom primopredajom uređaja smatra se: izvršenje svih obveza navedenih u Tehničkim specifikacijama i uvjetima provedenog nadmetanja, što posebice obuhvaća: instalaciju instrumenata te edukaciju osoblja Naručitelja.

(St.2.) Povjerenstvo kojeg čine predstavnici Naručitelja i Isporučitelja će sačinit Zapisnik o konačnoj primopredaji, o izvršenom preuzimanju uređaja te ispunjenju ugovornih obveza.

(St.3.) Jamstvo proizvođača opreme počinje teći nakon instalacije uređaja i edukacije osoblja. Dan potpisivanja Zapisnika o konačnoj primopredaji uređaja smatrat će se dan stupanja na snagu jamstvenog roka. Isporučitelj je dužan prilikom primopredaje predati Naručitelju i:

* jamstvene listove,
* komplet tehničke dokumentacije na hrvatskom jeziku i/ili engleskom jeziku.

**Članak 7.**

(St.1.) Isporučitelj jamči izvršenje svih obveza koje je Naručitelj specificirao u Pozivu na dostavu ponuda i tehničkim specifikacijama (Prilog 3 Pozivu na dostavu ponuda) ispunjenim od strane isporučitelja.

(St.2.) Isporučitelj je dužan odmah otkloniti nedostatke utvrđene prilikom isporuke, odnosno konačne primopredaje uređaja.

(St.3.) Ukoliko Naručitelj naknadno utvrdi da isporučeni uređaj nije isporučen prema traženom, Naručitelj će o tome obavijestiti Isporučitelja i može zahtijevati da mu Isporučitelj ponovno isporuči taj uređaj u ugovorenoj kvaliteti i to u roku naznačenom u pisanoj obavijesti Naručitelja.

(St.4.) Ukoliko Isporučitelj ne isporuči uređaj ugovorene kvalitete u roku iz prethodnog stavka, Naručitelj može uređaj vratiti, naplatiti jamstvo za uredno izvršenje ugovora i ugovornu kaznu te raskinuti ugovor.

**Članak 8.**

(St.1.) Ukoliko Isporučitelj zakasni svojom krivnjom s isporukom Naručitelj će na ime ugovorne kazne (penala) zadržati od ugovorne vrijednosti penale od 2‰(dvapromila) za svaki dan zakašnjenja, a najviše 5% (pet posto) od ukupno ugovorne vrijednosti.

(St.2.) Naručitelj ima pravo penale zadržati od računa Isporučitelja.

**JAMSTVENI ROK**

**Članak 9.**

(St.1.) Isporučitelj jamči da uređaj funkcionira, te da nema mana u materijalu i izradi.

(St.2.) Jamstveni rok za isporučene uređaje ugovora se prema usvojenoj ponudi Isporučitelja. Jamstveni rok obuhvaća otklanjanje kvarova nastalih na opremi zbog greške u materijalu i izradi, pregled i popravak/zamjena istih.

(St.3.) Isporučitelj se obvezuje u jamstvenom roku iz st.2. ovog članka o svom trošku osim poslova specificiranih u st.2.ovog članka i: redovno održavati i servisirati uređaj prema uputama proizvođača, te otklanjati kvarove putem servisa, organizirati radove otklanjanja nedostataka na mjestu instalacije uređaja, organizirati te radove na način da uređaj koji se servisira ili popravlja ne bude izvan redovne uporabe od strane Naručitelja više od 30 dana godišnje.

(St.4.) Jamstveni rok se produžuje za vrijeme u tijeku kojeg se vrše eventualni popravci na uređaju, ako se za to pokaže potreba. Za izmijenjene dijelove uređaja garantni rok teče od dana instaliranja.

**JAMSTVO ZA UREDNO ISPUNJENJE UGOVORA**

**Članak 10.**

(St.1.) Isporučitelj je obvezan unutar deset (10) kalendarskih dana od dana potpisivanja Ugovora dostaviti Naručitelju jamstvo za uredno ispunjenje ugovora u jednom od niže navedenih oblika

* u obliku bankarske garancije „bez prigovora“, plative „na prvi poziv“ i „bezuvjetno“
* u obliku solemnizirane bjanko zadužnice
* u obliku zadužnice
* u obliku novčanog pologa

na iznos od 3% vrijednosti ugovora bez PDV-a s rokom važenja 4 mjeseca računajući od potpisa ugovora. Kao korisnik garancije treba biti naveden Naručitelj. Ukoliko Isporučitelj u ugovorenom roku ne dostavi Naručitelju bankovno jamstvo za uredno ispunjenje ugovora za slučaj povrede ugovornih obveza, Naručitelj će aktivirati jamstvo za ozbiljnost ponude.

(St.2.) Isporučitelj je jamstvo za uredno ispunjenje ugovora obvezan produžiti u slučaju da mu naručitelj odobri produljenje roka, odnosno prihvati nužno produljenje roka kao gotovu činjenicu, za onoliko vremena koliko je odobreno ili prihvaćeno produljenje roka.

**JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 11.**

(St.1.) Minimalno jamstvo za ispravnost predmeta nabave specificirano je u Prilogu 1 Poziva na dostavu ponuda – Ponudbeni list.

(St.2.) Isporučitelj je obvezan u roku unutar 10 radnih dana od kompletne isporuke uređaja dostaviti Naručitelju jamstvo za otklanjanje nedostataka u jamstvenom roku u jednom od niže navedenih oblika:

* u obliku bankarske garancije „bez prigovora“, plative „na prvi poziv“ i „bezuvjetno“
* u obliku solemnizirane bjanko zadužnice
* u obliku zadužnice
* u obliku novčanog pologa

na iznos od 3% vrijednosti ugovora bez PDV-a s rokom važenja prema ponuđenom jamstvu za otklanjanje nedostataka u jamstvenom roku iz usvojene ponude.

(St.3.) Ukoliko Isporučitelj u ugovorenom roku ne dostavi Naručitelju jamstvo za otklanjanje nedostataka u jamstvenom roku, Naručitelj će aktivirati jamstvo za uredno ispunjenje ugovora.

**IZMJENE I RASKID UGOVORA**

**Članak 12.**

(St.1.) Izmjene ugovora o javnoj nabavi regulirane su odredbama čl. 314. do 321. ZJN 2016.

(St.2.) Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave sukladno odredbama članaka 315-321 ZJN-a.

(St.3.) Izmjene ugovora moguće su te će se iste, u slučaju da se ostvare zakonski preduvjeti, realizirati sukladno GLAVI III. PROVEDBA POSTUPKA, POGLAVLJU 7. UGOVOR O JAVNOJ NABAVI I OKVIRNI SPORAZUM, ODJELJKU B IZMJENE UGOVORA O JAVNOJ NABAVI I OKVIRNOG SPORAZUMA TIJEKOM NJEGOVA TRAJANJA (članci od 314. do 321.) ZJN 2016.

(St.4.) Naručitelj obvezan je raskinuti ugovor o javnoj nabavi tijekom njegova trajanja ako:

- je ugovor značajno izmijenjen, što bi zahtijevalo novi postupak nabave na temelju članka 321. ZJN 2016

- je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016

- se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

- se ugovor nije trebao dodijeliti ugovaratelju zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda.

**OSTALE ODREDBE**

**Članak 13.**

(St.1.) Isporučitelj se obvezuje da neće ustupiti trećemu svoja prava i obveze, po odredbama ovog Ugovora, a bez pristanka Naručitelja.

(St.2.) Ovaj Ugovor stupa na snagu danom obostranog potpisa.

(St.3.) Eventualna sporna pitanja realizacije ovog ugovora, ugovorne strane će rješavati dogovorno, a ako na taj način ne budu riješena, u slučaju sudskog spora ugovorne strane ugovaraju nadležnost suda u Zagrebu.

(St.4.) Odredbe ovog Ugovora izraz su volje ugovornih strana, te ga se iste odriču pobijati.

(St.5.) Ovaj Ugovor sačinjen je u 4 (četiri) istovjetna primjerka, od kojih po potpisu i ovjeri svaka strana zadržava po 2 (dva) primjerka.

U Zagrebu, \_\_\_\_\_\_\_\_\_\_\_\_\_\_\_

Za Naručitelja Za Isporučitelja

.................................... ....................................

o.d. Dekanica Direktor/ica

izv.prof.dr.sc. Anica Hursa Šajatović